rejauldu/bengali-wikipedia huggingface dataset:
thumb|দাপ্তরিক প্রতিকৃতি, ২০২০ স্যার রজার জেমস গেইল (জন্ম ২০ আগস্ট ১৯৪৩) একজন ব্রিটিশ রাজনীতিবিদ যিনি ১৯৮৩ সাল থেকে উত্তর থানেটের সংসদ সদস্য (এমপি) হিসেবে দায়িত্ব পালন করেছেন। তিনি ১৯৬৪ সাল থেকে সাংবাদিকতা এবং সম্প্রচারে কর্মজীবন শুরু করেছিলেন, একই সময়ে তিনি কনজারভেটিভ পার্টিতে যোগদান করেছিলেন, ১৯৮৩ সাল পর্যন্ত। তিনি ২০১২ সালে নাইট উপাধি লাভ করেন। কনজারভেটিভ পার্টির নেতৃত্বের সময় তিনি বরিস জনসনের একজন বিশিষ্ট এবং সোচ্চার সমালোচক ছিলেন।  গেইল ১৯৪৩ সালের ২০ আগস্ট ডরসেটের পুলে জন্মগ্রহণ করেন। তিনি সাউথবোর্ন প্রিপারেটরি স্কুল এবং ডরচেস্টারের হার্ডি'স স্কুলে শিক্ষা লাভ করেন। তিনি ১৯৬৩ সালে গিল্ডহল স্কুল অফ মিউজিক অ্যান্ড ড্রামায় তার শিক্ষা শেষ করেন।   তথ্যসূত্র    বহিঃসংযোগ      Roger Gale profile from conservatives.com (archived version from November 2006)    |-  |-  বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:নাইটস ব্যাচেলর বিষয়শ্রেণী:ইংরেজ টেলিভিশন প্রযোজক বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ব্রিটিশ স্পেশাল কনস্টেবল বিষয়শ্রেণী:জীবিত ব্যক্তি বিষয়শ্রেণী:১৯৪৩-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯
সফল অংশগ্রহণকারী (Eligible editors)  ব্যবহারকারী নামগৃহীত নিবন্ধের সংখ্যাটীকাAshiq Shawon৪০উইকিপিডিয়ার এশীয় দূত ২০২৩জয়শ্রীরাম সরকার২৩মো. মাহমুদুল আলম১Salil Kumar Mukherjee১৫Tuhin১৩Jawata Afnan Roza১১Anupamdutta73১১Ferdous১১Moheen১০Ahman Sunnah৭চ্যাম্পিয়ন স্টার ১৭Lakshmikanta Manna৭Nettime Sujata৬WAKIM৫Siam2023৩Borhan৩Muhammad Shafayet Hossain৩Tanbirzx৩Ifteebd10২Sarangem২মোঃ মোস্তাফিজুর রহমান কাইয়ুম২Nazim Khan২Tanvir 360২FaysaLBinDaruL২Aishik Rehman২Connect The Position১Tanvir Rahat১Mahbubslt১সার্থক০১Kali Green১AbdullahOmar19১আফতাবুজ্জামান১BadhonCR১RITWIK MAHATA১Rishikesh Roy১Robi -1999১Tanbiruzzaman১মোহাম্মদ জনি হোসেন১MdsShakil১Md.Farhan Mahmud১RDasgupta2020১Integrity2020১Sojol Rana১কুউ পুলক১মোহাম্মদ হাসানুর রশিদ১Vilen09১   অন্যান্য অংশগ্রহণকারী (Ineligible editors) ব্যবহারকারী নামগৃহীত নিবন্ধের সংখ্যাটীকাAtiqul Emon০/২Nobin Sadik০/১
কাপুরথালা () ভারতের পাঞ্জাব রাজ্যের কপূরথলা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৫ মিটার (৭৩৮ ফুট)। থাম্ব|Moorish Mosque of Kapurthala in the state of Punjab 01  জনসংখ্যার উপাত্ত  ভারতের ২০০১ সালের আদম শুমারি অনুসারে কাপুরথালা শহরের জনসংখ্যা হল ৮৪,৩৬১ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে কাপুরথালা এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:কাপুরথালা বিষয়শ্রেণী:কাপুরথালা জেলার শহর ও নগর
আল-হুদায়দাহ (), অন্য নাম হোদেদা, হোদেইদা, হুদাইদা বা হোদেইদাহ হিসেবেও পরিচিত, হলো ইয়েমেনের চতুর্থ বৃহত্তম শহর এবং লোহিত সাগরে এর প্রধান বন্দর এবং আল হুদায়দাহ প্রশাসনিক অঞ্চলের কেন্দ্রস্থল। ২০২৩ সালের হিসাবে, এর আনুমানিক জনসংখ্যা ৭৩৫,০০০ জন।   ইতিহাস  ইসলামি সময়পঞ্জীতে আল হুদায়দাহ নামটির প্রথম উল্লেখ পাওয়া যায় ১৪৫৪/৫৫ সালে। অটোমানেরা ইয়েমেনের তিহামাহ্ অঞ্চল দখল করার পর ১৫২০-এর দশকে শহরটির গুরুত্ব বৃদ্ধি পায়।  ১৮৩০-এর দশকে ইব্রাহিম পাশার সৈন্যরা আল হুদায়দাহ নিয়ন্ত্রণ করতো, যারা এর দায়িত্ব শেরিফ হুসাইন ইবন আলী হায়দরের নিকট অর্পণ করে। ১৮৪৯ সালে এটি ইয়েমেন আয়ালেতের অন্তর্ভুক্ত হয়।  ১৮৫৪ সালে মালয়ের লেখক আবদুল্লাহ বিন আবদুল কাদির মক্কায় হজ্জ ব্রত পালনের সময় আল হুদায়দাহ ভ্রমণ করে তার ভ্রমণকাহিনীতে শহরটির বিবরণ লিপিবদ্ধ করেন এবং তাতে তিনি উল্লেখ করেন যে শহরটিতে কাথ চিবানোর প্রথা তখন বিশেষ উল্লেখযোগ্য ছিলো।  ১৯শ শতাব্দীর দিকে আল হুদায়দাহে একটি বৃহৎ ক্রীতদাসদের বিক্রয়কেন্দ্র ছিলো। এসব দাসদের আনা হতো আধুনিক ইথিওপিয়ার ওরোমিয়া অঞ্চল থেকে।Ten Years in Abyssinia and Sixteen Years in Syria being the Autobiography of Theophilus Waldmeier p.34   জলবায়ু  আল হুদায়দাহের জলবায়ু উষ্ণ মরু জলবায়ু প্রকৃতির, যা কোপেন জলবায়ু শ্রেণিবিন্যাস অনুসারে বিডব্লিউএইচ উপশ্রেণীর অন্তর্ভুক্ত।   অর্থনীতি  লোহিত সাগরের তীরে অবস্থিত আল হুদায়দাহ একটি গুরুত্বপূর্ণ বন্দর যেখান থেকে কফি, তুলা, চামড়া, খেজুর প্রভৃতি রপ্তানি করা হয়। অটোমান তুর্কীরা মধ্য ১৯শ শতকে সমুদ্রবন্দর হিসেবে এর উন্নয়ন ঘটায়। ২০১৮ সালের জুনের হিসেবে চার তৃতীয়াংশ মনুষ্য পরিবাহী ও বাণিজ্যিক জাহাজ ইয়েমেনে এই বন্দর দিয়ে প্রবেশ করে। এটি ইয়েমেনে মানবিক সহায়তা প্রবেশের মূল পথ এবং ৭০ শতাংশ বাণিজ্যিক পণ্য আমদানির জন্য ব্যবহৃত বন্দর। রাস ইশা বন্দর আল হুদায়দাহ শহর কেন্দ্রের সামান্য উত্তরে।   ইয়েমেনের গৃহযুদ্ধ  দেশের অভ্যন্তরে খাদ্যসামগ্রী আমদানির অনুমতি দেওয়ার ক্ষেত্রে আল হুদায়দাহ বন্দরটি অত্যন্ত গুরুত্বপূর্ণ ভূমিকা পালন করে। ইয়েমেনের গৃহযুদ্ধের সময়কালে এই ভূমিকা বেশ কয়েকবার ব্যাহত হয়েছে।  ২০১৮ সালের জুনে সংযুক্ত আরব আমিরাত ও সৌদি আরবের সমর্থনে হাদিপন্থী সরকারী বাহিনী হুথি বাহিনীকে বিতাড়িত করার প্রয়াসে আল হুদায়দাহ বন্দরে প্রবেশ করে। বন্দর অবরোধ করা হলে মানবিক সংকটের ঝুঁকি সৃষ্টি হবে বলে জাতিসংঘ বন্দরটিকে তাদের নিয়ন্ত্রণে রাখার জন্য হুথিদের সাথে একটি চুক্তি স্বাক্ষর করার চেষ্টা করেলেও ২০১৮ সালের ১৩ ডিসেম্বর তারিখ পর্যন্ত তা ব্যর্থ হয়, যখন জাতিসংঘ মহাসচিব আন্তোনিও গুতেরেস ঘোষণা করেন যে যুদ্ধমান দুই পক্ষ যুদ্ধবিরতির বিষয়ে একটি চুক্তিতে পৌঁছেছে।  তথ্যসূত্র    বহিঃসংযোগ   আমেরিকান সেন্টার অফ রিসার্চ-এ থাকা আল হুদায়দাহ'এর ছবি।  বিষয়শ্রেণী:ইয়েমেনের শহর বিষয়শ্রেণী:লোহিত সাগরের বন্দরনগরী
শমশেরনগর ইউনিয়ন বাংলাদেশের সিলেট বিভাগের মৌলভীবাজার জেলার কমলগঞ্জ উপজেলার একটি ইউনিয়ন।   অবস্থান ও সীমানা  কমলগঞ্জ উপজেলা থেকে শমশেরনগর ইউনিয়ন পরিষদের দূরত্ব ৭ কিলোমিটার।   ইতিহাস  ১৯৫৮ সালে আইয়ুব খান এর মৌলিক গণতন্ত্র নীতির আলোকে পাকিস্তান জাতীয় ও প্রাদেশিক পরিষদের প্রাক্তন সদস্য, দানশীল ব্যক্তিত্ব মো. কেরামত আলীর পরামর্শক্রমে ও পাকিস্তান জাতীয় পরিষদের প্রাক্তন সদস্য মোহাম্মদ মুহিবুর রহমান এর পরিকল্পনামতে শমশেরনগর ইউনিয়ন এর সীমানা নির্ধারিত হয়।   প্রশাসনিক এলাকা    গ্রাম সমূহ:  কৃষ্ণপুর, কেছুলুটি, কানিহাটি চা বাগান, গোবিন্দপুর, ঘোষপুর, শমশেরনগর, ডবলছড়া চা বাগান, দূগার্পুর, দৌলতপুর, দেওছড়া চা বাগান, নরসিংহপুর, নিত্যানন্দপুর, বৈদ্যনাথপুর, বড়চেগ, ভরতপুর, ভাদাইর দেউল, ভাগীছড়া চা বাগান, মরাজানের পার, রঘুনাথপুর, রাধানগর, শংকরপুর, শমশেরনগর চা বাগান, শিংরাউলী, সুনছড়া চা বাগান, সোনাপুর, সারঙ্গপুর, সতিঝির গ্রাম, হাজীনগর, হরিপুর।   আয়তন ও জনসংখ্যা  শমশেরনগর ইউনিয়নের আয়তন ৩২.২৮ বর্গ কিলোমিটার এবং ২০১১-এর আদমশুমারী অনুযায়ী মোট জনসংখ্যা ৩৩,২৩১ জন।   শিক্ষা  শিক্ষার হার: ৫০.৬%।   শিক্ষাপ্রতিষ্ঠান   সরকারি প্রাথমিক বিদ্যালয়- ৮টি  বে-সরকারি প্রাথমিক বিদ্যালয়- ৫টি  উচ্চ বিদ্যালয়- ৩টি  কলেজ- ২টি  মাদ্রাসা- ৪টি  কস্পিউটার প্রশিক্ষণ কেন্দ্র- ২টি   উল্লেখযোগ্য শিক্ষাপ্রতিষ্ঠান   বিএএফ শাহীন কলেজ শমশেরনগর   দর্শনীয় স্থান   বিছনার বান্দ   শমশেরনগর চা বাগান  শমশেরনগর বধ্যভূমি  শমশেরনগর বিমানবন্দর  শমশেরনগর গলফ মাঠ   জনপ্রতিনিধি  বর্তমান চেয়ারম্যান- জুয়েল আহমদ।  +চেয়ারম্যানগণের তালিকাক্রমিকনামমেয়াদ০১শাহ আলম সরকার১০ ফেব্রুয়ারি ১৯৯৮–৯ ফেব্রুয়ারি ২০১০০২তৈয়ব আলী ১৯৮৩–১৯৮৮০৩মোঃ মাজেদুল ইসলাম সরকার ১৯৮৮–১৯৯৩০৪কফিল উদ্দিন ১৯৯৩–১৯৯৮০৫০৬জুয়েল আহমদ৯ আগস্ট ২০১১–বর্তমান   তথ্যসূত্র   বিষয়শ্রেণী:কমলগঞ্জ উপজেলার ইউনিয়ন
ডল্লু কুনিথা ভারতের কর্ণাটক রাজ্যের একটি ঐতিহ্যবাহী নৃত্য। এটি কর্ণাটকের ঢোল নাচ নামেও পরিচিত। কর্নাটকের এই জনপ্রিয় লোকনৃত্য শ্রী বিরালিঙ্গেশ্বর -এর উপাসনার সাথে যুক্ত, যাকে ভগবান শিবের একটি রূপ হিসাবে বিবেচনা করা হয়। এই নাচ মুলতঃ উত্তর কর্ণাটকের কুরুবা গৌড়া সম্প্রদায়ের আচার-অনুষ্ঠানের অংশবিশেষ।  উতপত্তি ডল্লু কুনিথা নামটি ঐতিহ্যবাহী যন্ত্র ডল্লু থেকে নেওয়া হয়েছে যা কর্ণাটকের সমস্ত বীরেশ্বর ভগবানের মন্দিরে বিদ্যমান। নৃত্যের মূল বিষয় প্রভু বীরেশ্বর ও ডোল্লা-অসুর -এর লোককথা যা 'হালুমাথা পুরাণ' বা কুরুবা পুরাণ নামেও পরিচিত তার উপর ভিত্তি করে রচিত হয়েছে।  কিংবদন্তী অনুসারে রাক্ষস ডোল্লা-অসুর ভক্তিভরে শিবের পূজা করলে শিব তুষ্ট হয়ে তার সামনে উপস্থিত হন এবং তাকে মনোমত বর কামনা করতে বলেন; উত্তরে অসুর কামনা করে যেন তাকে অমরত্ব দান করা হয় অথবা তাকে এই বর দেওয়া হোক যেন তিনি শিবকে গ্রাস করতে সক্ষম হন। কিন্তু ভগবান শিব তাকে অমরত্বের আশীর্বাদ দিতে প্রত্যাখ্যান করেন। রেগে গিয়ে অসুর শিবকে গ্রাস করেন। কিন্তু তার উদরে স্থিত হয়ে শিব নিজের আকার বৃদ্ধি করতে থাকেন। অসুর, যন্ত্রণা সহ্য করতে না পেরে শিবকে বেরিয়ে আসার জন্য অনুরোধ করেন। শিব অসুরের শরীর চিরে তাকে হত্যা করে বেরিয়ে আসেন এবং  সেই রাক্ষসের চামড়া দিয়ে ঢোল বা ঢোলক নামক বাদ্যযন্ত্র প্রস্তুত করেন এবং আশীর্বাদস্বরূপ তা নিজের ভক্তদের দান করেন। ডল্লু কুনিথা নৃত্যের মাধ্যমে এই কাহিনিকেই বর্ণনা করা হয়।  নৃত্য প্রদর্শন ডল্লু কুনিথা নৃত্য প্রধানত ১০ থেকে ১২ জনের একটি দলে পরিবেশিত হয়। পুরুষ এবং মহিলা উভয়ই ডল্লু কুনিথা দলের অংশ হতে পারে। ঢোল বাদ্যযন্ত্র এই নাচের সবচেয়ে গুরুত্বপূর্ণ অঙ্গ।  ডল্লু কুনিথার নৃত্য প্রদর্শনের জন্য় অনেক সহনশক্তি এবং ধৈর্যের প্রয়োজন হয় কারন কয়েক ঘন্টার জন্য ভারী ঢোলক বাদ্যযন্ত্র বাজিয়ে তার সাথে নৃত্য পরিবেশন করতে হয়। সাধারণত একটি বৃত্তাকার বা অর্ধবৃত্তাকার সমূহে সঞ্চালিত হয়ে নর্তকরা নৃত্য পরিবেশন করে ও ঢোলকধারীরা তালে তালে ঢোল পিটিয়ে গান গায়। উত্তর কর্ণাটকের কুরুবা গৌড়া সম্প্রদায় প্রাচীনকাল থেকে কিংবদন্তি অনুসরণ করে এই নৃত্যধারা বজায় রেখে চলেছে। উৎসবের মরসুমে কর্ণাটকে এট একটি অতি জনপ্রিয় বা অনুষ্ঠান হিসাবে বিবেচিত হয়েছে।  তথ্যসূত্র  বিষয়শ্রেণী:ভারতীয় লোকনৃত্য বিষয়শ্রেণী:হিন্দু নৃত্যের ঐতিহ্য বিষয়শ্রেণী:কর্ণাটকের লোকনৃত্য
উইকি বৈচিত্র্য ভালোবাসে একটি আন্তর্জাতিক প্রচারণা, যার লক্ষ্য হলো উইকিপিডিয়া এবং অন্যান্য উইকিমিডিয়া প্রকল্পে লিঙ্গ, যৌন এবং সম্পর্ক বৈচিত্র্যের সম্প্রদায় সম্পর্কিত বিষয়বস্তু উন্নয়ন ও সমৃদ্ধ করা।   এই সম্প্রদায়ের মধ্যে রয়েছে বিভিন্ন লিঙ্গপরিচয়, যৌন অভিমুখিতা ও সম্পর্কের ধরনকে প্রতিনিধিত্বকারী ব্যক্তিরা এবং তাঁদের সংস্কৃতি, ইতিহাস, অধিকার ও সংগ্রামের গল্প।  বিশ্বের বহু দেশে প্রতিবছর জুন থেকে অক্টোবর মাস পর্যন্ত এই বৈচিত্র্যময় সম্প্রদায় তাদের সংস্কৃতি, ইতিহাস ও পরিচয় উদ্‌যাপন করে। এই সময়টিকে ঘিরেই "উইকি বৈচিত্র্য ভালোবাসে" কার্যক্রম পরিচালিত হয়, যাতে উইকিপিডিয়ায় এই সম্প্রদায়ের তথ্য আরও সমৃদ্ধ, নির্ভুল ও সহজলভ্য হয়।  বাংলা উইকিপিডিয়াসহ সকল ভাষার উইকিমিডিয়া প্রকল্পে এই উদ্যোগের অংশ হতে আপনাকেও আমন্ত্রণ জানানো হচ্ছে। নতুন নিবন্ধ তৈরি করা, বিদ্যমান নিবন্ধ সম্পাদনা করা, নির্ভরযোগ্য তথ্যসূত্র যোগ করা—আপনি যেকোনোভাবে অবদান রাখতে পারেন।   এই প্রচেষ্টার মাধ্যমে বৈচিত্র্যময় সম্প্রদায়ের ইতিবাচক দৃশ্যমানতা বাড়বে এবং জ্ঞানভাণ্ডার আরও সমতাভিত্তিক হবে।   📝 নিয়মাবলী   📌 নিবন্ধ তৈরি / উন্নয়ন / অনুবাদ করতে পারেন — বিষয়বস্তু হতে হবে লিঙ্গ, যৌন ও সম্পর্ক বৈচিত্র্য এবং সংশ্লিষ্ট সংস্কৃতি, ইতিহাস, অধিকার বা সম্প্রদায়ের সঙ্গে সম্পর্কিত।  📌 ১০ জুন ০০:০০ ইউটিসি থেকে ১০ জুলাই ২৩:৫৯ ইউটিসি-এর মধ্যে সম্পাদনা করতে হবে।  📌 ২০০ শব্দের কম নয়। অনুবাদের ক্ষেত্রে মানসম্মত, ম্যানুয়াল অনুবাদ হতে হবে।  📌 প্রতিটি অনুচ্ছেদের জন্য কমপক্ষে ১টি নির্ভরযোগ্য তথ্যসূত্র থাকতে হবে।  📌 উইকিপিডিয়া শৈলী নির্দেশিকা অনুসরণ করতে হবে এবং স্বত্বাধিকার লঙ্ঘন করা যাবে না।  📌 এআই-উৎপন্ন বিষয়বস্তু (যেমন চ্যাটজিপিটি) পুরোপুরি গ্রহণযোগ্য নয়।   🎁 পুরস্কার  frameless|right|100px বাংলা উইকিপিডিয়ার প্রতিযোগিতায় সর্বোচ্চ অবদানকারীগণ নিম্নলিখিত পুরস্কার পাবেন।  বাংলা উইকিপিডিয়া পর্বের পুরস্কার 🥇 ১ম পুরস্কার — ৬০০০ টাকা 🥈 ২য় পুরস্কার — ৪০০০ টাকা 🥉 ৩য় পুরস্কার — ২০০০ টাকা  ন্যূনতম ৫টি নিবন্ধ লিখলেই ডিজিটাল সনদপত্র এবং ১টি নিবন্ধ লিখলেই থাকছে "অংশগ্রহণকারী উইকিপদক"।  🏆 বিজয়ীদের নাম এই পাতায় ঘোষণা করা হবে এবং উইকিমিডিয়া প্ল্যাটফর্মের মাধ্যমে যোগাযোগ করা হবে। এক মাসের মধ্যে সাড়া না পেলে পুরস্কার বাতিল বলে গণ্য হবে।   ✅ পর্যালোচনার জন্য জমাদান  একটি নিবন্ধের কাজ শেষ করেছেন?   (ন্যূনতম ১টি নিবন্ধ জমা দিলেই আপনি স্বয়ংক্রিয়ভাবে অংশগ্রহণকারী বিবেচিত হবেন)   🤝 আয়োজন ও সহযোগিতায়  frameless|120px|alt=উইকিমিডিয়া এলজিবিটি+ frameless|120px|alt=উইকিমিডিয়া আর্জেন্টিনা frameless|135px|alt=হুজ নলেজ? frameless|135px|alt=উরুগুয়ের উইকিমিডিয়ান frameless|120px|alt=উইকিমিডিয়া মেক্সিকো frameless|120px|alt=লা প্লাতা জাতীয় বিশ্ববিদ্যালয়ের উইকিমিডিয়ানরা, আর্জেন্টিনা frameless|120px|alt=আর্ট+ফেমিনিজম frameless|120px|alt=আফ্রোক্রাউড 120px|alt=উইকিঅ্যাক্সিওন পেরু frameless|120px|alt=উইকিমিডিয়া চিলি frameless|120px|alt=উইকিমিডিয়া কলম্বিয়া frameless|80px|alt=ইকুয়েডরের উইকিমিডিয়ান frameless|120px|alt=উইকিএসফেরা frameless|70px|alt=উইকিমিডিয়া সম্প্রদায় আয়ারল্যান্ড (পোবাল এয়েরিন) 80px|alt=উইকি অ্যাডভোকেটস ফিলিপাইন ব্যবহারকারী দল 80px|alt=ব্ল্যাক স্পেকুলেটিভ আর্ট মুভমেন্ট Symbol Wikieditoras LX|90px|alt=উইকিএডিটোরাস এলএক্স  বিষয়শ্রেণী:উইকি বৈচিত্র্য ভালোবাসে ২০২৫
কুড্ডালোর জংশন (কোড: CUPJ), হল একটি জংশন স্টেশন যা কুড্ডালোর শহরের পরিবেশন করে। স্টেশনটি দক্ষিণ রেলওয়ে জোনের ত্রিচি বিভাগের একটি অংশ এবং এর অফিসিয়াল কোড হল CUPJ। এর পুরানো নাম কুড্ডালোর জংশন এবং স্টেশন কোড তখন ছিল COT।   অবস্থান এবং বিন্যাস  জংশনটি চেন্নাই এগমোর-থাঞ্জাভুর প্রধান লাইনে পড়ে। তিনটি রেললাইন এখান থেকে সরে গেছে। একটি  দিকে নিয়ে যায়; আরেকটি  এবং শেষটি  ।  জংশনটিতে চারটি প্ল্যাটফর্ম এবং একটি স্ট্যাবলিং লাইন রয়েছে, যা মালবাহী ট্রেন পরিচালনার জন্য বেশি ব্যবহৃত হয়। কুড্ডালোর পোর্ট জংশন থেকে/থেকে পার্সেল চলাচল। বেশ উঁচু। কুড্ডালোর পোর্ট জংশন এছাড়াও মালবাহী ট্র্যাফিকের উৎপত্তি / সমাপ্তি ভাল পরিমাণ সাক্ষী. জংশনে কনটেইনার কার্গো পরিচালনার সুবিধাও রয়েছে।   গুরুত্ব  কুড্ডালোর পোর্ট জংশন ছিল সায়েন্স এক্সপ্রেস (চাকার উপর বিজ্ঞান প্রদর্শনী), ফেজ VI,  জৈব বৈচিত্র্যের উপর দৃষ্টি নিবদ্ধ করার জন্য দক্ষিণ রেলওয়ের ৯টি নির্ধারিত স্টপের মধ্যে একটি।    তথ্যসূত্র    বহিঃসংযোগ    দক্ষিণ রেলওয়ে - অফিসিয়াল ওয়েবসাইট    ভ্রমণ নির্দেশিকা  বিষয়শ্রেণী:তামিলনাড়ুর রেলওয়ে জংশন স্টেশন বিষয়শ্রেণী:উইকিউপাত্তে স্থানাঙ্ক আছে
বাংলাদেশ ফিজিক্যাল সোসাইটি বাংলাদেশের পদার্থবিদদের সমন্বয়ে গঠিত একটি অলাভজনক সংস্থা। এটি পদার্থবিজ্ঞানের গবেষণা এবং শিক্ষা কার্যক্রমে উৎসাহ প্রদান করে। এছাড়াও সংগঠনটি নিয়মিত বাংলাদেশ পদার্থবিজ্ঞান জার্নাল প্রকাশ করে।   ইতিহাস  বাংলাদেশ ফিজিক্যাল সোসাইটি ১৯৯৫ সালে আন্তর্জাতিক অনুষ্ঠান ও সম্মেলন আয়োজনের প্রস্তাব করেছিল।  ২০২০ সালের ১১ মার্চ বাংলাদেশ অ্যাক্রেডিটেশন কাউন্সিলের চেয়ারপারসন ড. মেসবাহউদ্দিন আহমেদ সোসাইটির সভাপতি নির্বাচিত হন এবং বাংলাদেশ পরমাণু শক্তি কমিশনের প্রধান বৈজ্ঞানিক কর্মকর্তা ড. মোহাম্মদ নজরুল ইসলাম খান সাধারণ সম্পাদক নির্বাচিত হন।   তথ্যসূত্র    বহিঃসংযোগ     বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:বাংলাদেশের বিদ্বৎসমাজ বিষয়শ্রেণী:ঢাকা ভিত্তিক সংগঠন বিষয়শ্রেণী:পদার্থবিজ্ঞান গবেষণা প্রতিষ্ঠান
অন্তর্তন্ত্রযান তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের শেষ তিনটি যান। এই তিনটি যান হল মহাযোগ, অণুযোগ এবং অতিযোগ।   বিভাগ   র্ন্যিং মা ধর্মসম্প্রদায়ে সমগ্র বৌদ্ধ যানগুলিকে তিনটি মূলভাগে ভাগ করা হয়। এই তিনটি বিভাগ হল সূত্রযান, বহির্তন্ত্রযান এবং অন্তর্তন্ত্রযান। প্রত্যেকটি মূল বিভাগ আবার তিন ভাগে বিভক্ত। অন্তর্তন্ত্রযানের অন্তর্গত এই তিনটি যান হল মহাযোগ, অণুযোগ এবং অতিযোগ। পরবর্তী তিব্বতী বৌদ্ধ সম্প্রদায়গুলি মহাযোগযানের সাথে সামঞ্জস্য রেখে অণুত্তরযোগতন্ত্র এবং অতিযোগযানের সাথে সামঞ্জস্য রেখে মহামুদ্রা তত্ত্বের উদ্ভাবন করেন।   আরো পড়ুন   Dudjom Rinpoche, The Nyingma School of Tibetan Buddhism: Its Fundamentals and History, Wisdom Publications, second edition, 2002, .  বিষয়শ্রেণী:ন্যিংমা
আমেরিকান ইন্টারন্যাশনাল স্কুল ঢাকা () বাংলাদেশের রাজধানী ঢাকার ১২ ইউনাইটেড নেশনস রোড, বারিধারা, গুলশান এলাকায় অবস্থিত একটি আন্তর্জাতিক বিদ্যালয়।   ইতিহাস  বাংলাদেশে অবস্থানরত আমেরিকান নাগরিকদের জন্য যুক্তরাষ্ট্রের শিক্ষানীতির উপর ভিত্তি করে প্রতিষ্ঠিত। ১৯৭২ সালে এই স্কুলটি বাংলাদেশে প্রতিষ্ঠা করা হয়। তবে পূর্ব পাকিস্তান আমলে ১৯৫৬ সালে এতি প্রতিষ্ঠিত হয়েছিল তখন এটি ঢাক্কা আমেরিকান সোসাইটি স্কুল নামে পরিচিত ছিল। এই প্রতিষ্ঠানে প্রাক্‌-কিন্ডারগার্টেন থেকে গ্রেড ১২ পর্যন্ত শিক্ষাদান করা হয়। এই স্কুলে সীমিত সংখ্যক বাংলাদেশী ছাত্রছাত্রী ভর্তি করা হয়ে থাকে।   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:ঢাকা জেলার বিদ্যালয় বিষয়শ্রেণী:ঢাকার আন্তর্জাতিক বিদ্যালয় বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭২-এ বাংলাদেশে প্রতিষ্ঠিত
মুসলিম গার্ল ম্যাগাজিন ছিল একটি দ্বি-মাসিক ফ্যাশন, সৌন্দর্য এবং তরুণ মুসলিম মহিলাদের জন্য বিপণন করা জীবনধারা প্রকাশনা।  পত্রিকাটি প্রথম প্রকাশিত হয় ২০০৭ সালের জানুয়ারিতে।   এটি টরন্টোর এক্সিকুগো মিডিয়া দ্বারা প্রকাশিত হয়, এবং শৈলী পরামর্শ, চলচ্চিত্র এবং সঙ্গীত এবং সাধারণ পরামর্শে নিবন্ধ প্রদান করে, তবে ইসলামিক বিষয়গুলিতে এবং মুসলিম ব্যক্তিত্ব, দেশ এবং সংস্কৃতির বৈশিষ্ট্যগুলির সাথে ভিত্তি করে। সদর দপ্তর টরন্টোতে ছিল, যদিও পত্রিকাটির দুই বছরের প্রকাশনার সময়  আন্তর্জাতিক ছিল।  ম্যাগাজিনের অবদানকারীদের মধ্যে ছিলেন লেখক ও সাংবাদিক মোনা এলতাহাভি, মেলোডি মোয়েজ্জি, নাহিদ মুস্তাফা এবং আরও অনেকে। আউসমা খান প্রধান সম্পাদক ছিলেন।    আরো দেখুন    ইসলামে নারী   তথ্যসূত্র     বিষয়শ্রেণী:২০০৭-এ প্রতিষ্ঠিত ম্যাগাজিন বিষয়শ্রেণী:ইসলামি ম্যাগাজিন বিষয়শ্রেণী:২০০৭-এ ক্যালিফোর্নিয়ায় প্রতিষ্ঠিত বিষয়শ্রেণী:মার্কিন যুক্তরাষ্ট্রের দ্বিমাসিক ম্যাগাজিন বিষয়শ্রেণী:মার্কিন যুক্তরাষ্ট্রের বিলুপ্ত নারীদের ম্যাগাজিন
থাম্ব|ইকোল লা নওভেলি অস্পষ্ট ফরাসি নবকল্লোল () ১৯৫০ ও ১৯৬০-এর দশকের কিছু ফরাসি চিত্রপরিচালকদের একটি দলের জন্য সমালোচকদের দেওয়া নাম। যদিও এটি কোন সংগঠিত আন্দোলন ছিল না, নবকল্লোলের পরিচালকেরা সকলেই সচেতনভাবে ধ্রুপদী সিনেমাটিক রূপায়ণ প্রত্যাখ্যান করেছিলেন। সম্পাদনা, উপস্থানের ধরন এবং ধারাবর্ণনার পদ্ধতি --- সবকিছুতেই তারা প্রচলিত ধারার থেকে বেরিয়ে গিয়ে নতুন কিছু তৈরি করেছিলেন।  ফরাসি নবকল্লোল পরিচালকদের মধ্যে আছেন জঁ-লুক গদার, ফ্রঁসোয়া ত্রুফো, এরিক রোমার, ক্লোদ শাব্রল এবং জাক রিভেত। এরা সবাই বিখ্যাত চলচ্চিত্র ম্যাগাজিন কাইয়ে দু সিনেমা (Cahiers du cinéma)-তে লিখতেন। চলচ্চিত্র তাত্ত্বিক অঁদ্রে বাজাঁ ফরাসি নবকল্লোলের উপর গুরুত্বপূর্ণ প্রভাব ফেলেন।   পাদটীকা   বিষয়শ্রেণী:চলচ্চিত্র তত্ত্ব বিষয়শ্রেণী:চলচ্চিত্র আন্দোলন বিষয়শ্রেণী:ফ্রান্সের চলচ্চিত্র মাধ্যম বিষয়শ্রেণী:চলচ্চিত্রে আন্দোলন
বাংলাদেশ এবং জিম্বাবুয়ে ক্রিকেট দল একে-অপরের বিরুদ্ধে ১৯৯৭ সাল থেকে ওডিআই ম্যাচ খেলে আসছে। দল দুইটি ২৬ অক্টোবর, ২০১৮ পর্যন্ত ৭২ বার মুখোমুখি হয়েছে তন্মধ্যে বাংলাদেশ জিতেছে ৪৪টি ম্যাচ এবং জিম্বাবুয়ে জিতেছে ২৮টি ম্যাচ।   ফলাফলের সংক্ষিপ্ত বিবরণ  মোটবাংলাদেশে জিম্বাবুয়েতে নিরপেক্ষবাংলাদেশ জিতেছে  ৪৪  ৩০  ১৩  ১জিম্বাবুয়ে জিতেছে    ২৮  ১১  ১৫  ২টাই/ফলাফল হয়নি   ০  ০  ০  ০ম্যাচ খেলেছে    ৭২  ৪১  ২৮  ৩   ম্যাচের তালিকা    বাংলাদেশে    জিম্বাবুয়েতে    নিরপেক্ষ ভেন্যুতে    তথ্যসূত্র    আরও দেখুন   বাংলাদেশ ও জিম্বাবুয়ের মধ্যকার টেস্ট ম্যাচের তালিকা  বিষয়শ্রেণী:একদিনের আন্তর্জাতিক ক্রিকেটের রেকর্ডসমূহ বিষয়শ্রেণী:ক্রিকেট সম্পর্কিত তালিকা বিষয়শ্রেণী:আন্তর্জাতিক ক্রিকেটে বাংলাদেশ বিষয়শ্রেণী:আন্তর্জাতিক ক্রিকেটে জিম্বাবুয়ে বিষয়শ্রেণী:ক্রিকেটে প্রতিপক্ষ বিষয়শ্রেণী:বাংলাদেশী ক্রিকেট তালিকা বিষয়শ্রেণী:জিম্বাবুয়ের ক্রিকেট তালিকা
পিংটাং সেতু চীনের গুইঝু প্রদেশের পিংটাং অঞ্চলে অবস্থিত একটি সেতু। এটি হল বিশ্বের দ্বিতীয় উচ্চতম সেতু যার উচ্চতা ৩৩২ মিটার (১০৮৯ ফুট)। এটিকে যানচলাচলের জন্য ৩০শে ডিসেম্বর ২০১৯ সালে এ খুলে দেওয়া হয়।  গঠন এটি হল বহু স্প্যানযুক্ত ক্যাবল স্টেইড ব্রিজ য়ার দৈর্ঘ্য ২১০০ মিটার (৭০০০ ফুট)। এর উচ্চতম পাইলটি ফ্রান্সের মিলাউ ভায়াডাক্ট এর চেয়ে ১৫ মিটার (৪৯ ফুট) ছোত, যার গঠন পিংটাং ব্রিজের অনুরূপ। তথ্যসূত্র
চতুৰ্দশ শতাব্দীর অসমীয়া কবিদের মধ্য হরিবর বিপ্ৰ বা হরিহর বিপ্ৰ অন্যতম। তিনি কামতাপুরের রাজা দুৰ্লভনারায়ণের পৃষ্ঠপোষকতা পেয়েছিলেন৷  আত্ম পরিচয় 'বব্ৰুবাহনর যুদ্ধ' (বব্ৰুবাহ পৰ্ব) কাব্যগ্রন্থে তিনি তার নিজস্ব আত্মপরিচয় তুলে ধরেছেন : জয় জয় নৃপবর     দুৰ্লভনারায়ণ রাজা      কামাখ্যা গোঁসানী দেন্ত বর ৷ সপুত্ৰ সবান্ধবে নিতে     সবান্ধবে মনোনীতে           জীবন্ত সহস্ৰ বৎসর ৷৷ তাহার রাজ্যত গত     সৰ্বজন মনোনীত      অশ্বমেধ পদমধ্যে সার ৷ বিপ্ৰ হরিহর কবি     হরির চরণ সেবি      পদবন্ধে করিলো প্ৰচার ৷৷অসমীয়া সাহিত্যৰ সমীক্ষাত্মক ইতিবৃত্ত। (অসমীয়া ভাষায়) প্ৰকাশক - প্ৰতিমা দেৱী। লেখক - সত্যেন্দ্ৰনাথ শৰ্মা, ১৯৯৬, গুৱাহাটী, পৃষ্ঠা ৫৭-৫৯  সাহিত্যের ভাষা হরিবর বিপ্ৰর ভাষা সমসাময়িক অন্যান্য কবিদের ‍থেকে অৰ্বাচীন৷ কবির গৌরীর চরণ সেবা করিলেও বিষ্ণুর প্ৰতিও তিনি সমানে ভক্তি প্ৰদৰ্শন করেন এবং বিষ্ণুকে দেবশ্ৰেষ্ঠ বলে অনেক জায়গায় উল্লেখ করেছেন।৷   আরো দেখুন   অসমীয়া সাহিত্য  অসমীয়া ভাষার উল্লেখযোগ্য কবিদের তালিকা  তথ্য সূত্র   বিষয়শ্রেণী:অসমীয়া ভাষার কবি বিষয়শ্রেণী:১৪শ শতাব্দীর ভারতীয় কবি বিষয়শ্রেণী:আসামের কবি বিষয়শ্রেণী:ভারতীয় পুরুষ কবি
thumb|একটি সাইন্টিফিক ক্যালকুলেটর একটি বৈদ্যুতিক ক্যালকুলেটর সাধারণত গণনা সম্পাদন করতে ব্যবহৃত একটি বহনযোগ্য বৈদ্যুতিক যন্ত্র, এটা দিয়ে সাধারণ গাণিতিক সমস্যা  থেকে শুরু করে জটিল গাণিতিক সমস্যা পর্যন্ত সমাধান করা যায়।  এটি প্রথম উদ্ভাবন করেন গণিতবিদ প্যাসকেল  সলিড স্টেট ইলেকট্রনিক্স ১৯৬০ এর দশকের গোড়ার দিকে তৈরি হয়েছিল। পকেট আকারের ডিভাইসগুলি ১৯৭০ এর দশকে উপলব্ধ হয়েছিল। বিশেষত ইন্টেল ৪০০৪ পরে, প্রথম মাইক্রোপ্রসেসর জাপানী ক্যালকুলেটর সংস্থা বুজিকোমের জন্য ইন্টেল দ্বারা বিকাশ করা হয়েছিল।  এগুলি পরবর্তীতে পাইপট্রোলিয়াম শিল্পে (তেল ও গ্যাস) সাধারণভাবে ব্যবহৃত হয়। আধুনিক বৈদ্যুতিন ক্যালকুলেটরগুলি বিল্ট-ইন প্রিন্টারের সাহায্যে ডেস্কটপ মডেলগুলি অধ্যয়নের জন্য সস্তা ও ক্রেডিট কার্ড-আকারের মডেলগুলির থেকে পৃথক হয়।  সংহত সার্কিটগুলির অন্তর্ভুক্তি তাদের আকার এবং ব্যয় হ্রাস করার কারণে তারা ১৯৭০-এর দশকের মাঝামাঝি সময়ে জনপ্রিয় হয়ে ওঠে।  সেই দশকের শেষের দিকে, দামগুলি সেই স্থানে নেমে গিয়েছিল যেখানে একটি সাধারণ ক্যালকুলেটর বেশিরভাগের পক্ষে সাশ্রয়ী ছিল এবং সেগুলি বিদ্যালয়ে ব্যবহার সাধারণ একটি বিষয় হয়ে উঠেছে।"The World’s Technological Capacity to Store, Communicate, and Compute Information" , Martin Hilbert and Priscila López (2011), Science, 332(6025), 60–65; see also "free access to the study"   নকশা আধুনিক ইলেকট্রনিক ক্যালকুলেটর সংখ্যা এবং আঙ্কিক অপারেশন জন্য বোতাম সঙ্গে একটি কীবোর্ড থাকে। এমনকি কিছু কিছু লিখতে প্রচুর সংখ্যক সহজ করতে ০০ এবং ০০০ বাটন থাকে। অধিকাংশ মৌলিক ক্যালকুলেটর প্রতিটি বাটনে শুধুমাত্র একটি ঠিকানা বা অপারেশন নির্ধারণ করুন। তবে, আরও নির্দিষ্ট ক্যালকুলেটর, একটি বাটন কী সমন্বয় অথবা বর্তমান হিসাব মোড সঙ্গে কাজ মাল্টি ফাংশন সম্পাদন করতে পারবেন। ক্যালকুলেটর সাধারণত ঐতিহাসিক ভ্যাকুয়াম প্রতিপ্রভ প্রদর্শন স্থানে আউটপুট হিসেবে তরল স্ফটিক প্রদর্শন আছে। প্রযুক্তিগত উন্নতি আরও বিস্তারিত দেখুন। যেমন ১/৩ হিসেবে ভগ্নাংশ দশমিক অনুমান হিসাবে প্রদর্শিত হয়, যেমন ০,৩৩৩৩৩৩৩৩ করতে বৃত্তাকার। এ ছাড়াও, যেমন ০.১৪২৮৫৭১৪২৮৫৭১৪ (১৪ উল্লেখযোগ্য পরিসংখ্যান) যা ১/৭ হিসাবে কিছু ভগ্নাংশ দশমিক আকারে চিনতে কঠিন হতে পারে; এর ফলে, অনেক বৈজ্ঞানিক ক্যালকুলেটর অভদ্র ভগ্নাংশ বা মিশ্র সংখ্যায় কাজ করতে পারবেন। ক্যালকুলেটর এছাড়াও মেমরিতে সংখ্যার ধারণ করার ক্ষমতা আছে। এর মধ্যে মৌলিক ধরনের একটি সময়ে শুধুমাত্র একটি সংখ্যা সঞ্চয়। আরও নির্দিষ্ট ধরনের ভেরিয়েবল মধ্যে প্রতিনিধিত্ব অনেক নম্বর সংরক্ষণ করতে পারবেন। ভেরিয়েবল এছাড়াও সূত্র নির্মাণের জন্য ব্যবহার করা যেতে পারে। কিছু মডেল আরও সংখ্যার ধারণ করার মেমরির ক্ষমতা প্রসারিত করার ক্ষমতা আছে; বর্ধিত ঠিকানা একটি অ্যারের ইনডেক্স হিসাবে উল্লেখ করা হয়। ক্যালকুলেটর শক্তি উৎসের একটি সুইচ বা বোতাম দিয়ে চালু ব্যাটারী, সৌর কোষ বা (পুরানো মডেলের জন্য) বিদ্যুৎ থাকে। কিছু মডেল এমনকি কোন বন্দরে বন্ধ বাটন আছে কিন্তু তারা, একটি মুহূর্ত জন্য কোন অপারেশন যাব সোলার সেল এক্সপোজার আচ্ছাদন, অথবা তাদের ঢাকনা বন্ধ, যেমন, বন্ধ করা কিছু উপায় প্রদান। বাঁকা ক্ষমতাপ্রাপ্ত ক্যালকুলেটর তাড়াতাড়ি কম্পিউটার যুগের সাধারণ ছিল।  তথ্যসূত্র   বহিঃসংযোগ    অনলাইন ক্যালকুলেটর   বিষয়শ্রেণী:ক্যালকুলেটর বিষয়শ্রেণী:গণনাকারী যন্ত্র বিষয়শ্রেণী:অফিস যন্ত্রপাতি বিষয়শ্রেণী:মার্কিন উদ্ভাবন বিষয়শ্রেণী:২০শ শতাব্দীর উদ্ভাবন বিষয়শ্রেণী:গাণিতিক সরঞ্জাম বিষয়শ্রেণী:ইলেকট্রনিক ক্যালকুলেটর
রাজু নারায়ণ টডসাম ১৩তম মহারাষ্ট্র বিধানসভার সদস্য ছিলেন। তিনি অর্নী বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির অন্তর্ভুক্ত।   ২৮ নভেম্বর ২০১৫-তে, টডসামকে ২০১৩ সালে মহারাষ্ট্র রাজ্য বিদ্যুৎ বিতরণ সংস্থা লিমিটেডের একজন কর্মীকে দুর্ব্যবহার ও লাঞ্ছিত করার জন্য গ্রেপ্তার করা হয়েছিল।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মহারাষ্ট্র বিধানসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:যাবৎমল জেলার ব্যক্তি বিষয়শ্রেণী:মারাঠি রাজনীতিবিদ বিষয়শ্রেণী:মহারাষ্ট্র বিধানসভার সদস্য ২০১৪-২০১৯ বিষয়শ্রেণী:১৯৭৮-এ জন্ম
উইলিয়াম গ্রিফিথস (৭ এপ্রিল ১৯১২ - ১৪ এপ্রিল ১৯৭৩) ছিলেন একজন ব্রিটিশ লেবার পার্টির রাজনীতিবিদ এবং যুক্তরাজ্যের সংসদ সদস্য।  ম্যানচেস্টারের মস সাইডে জন্মগ্রহণকারী গ্রিফিথস একজন চক্ষু বিশেষজ্ঞ এবং ব্রিটিশ অপটিক্যাল অ্যাসোসিয়েশনের একজন ফেলো হয়েছিলেন। দ্বিতীয় বিশ্বযুদ্ধের সময়, তিনি অষ্টম সেনাবাহিনীতে কাজ করেছিলেন  এবং ১৯৪৫ সালে সংসদে নির্বাচিত হওয়ার সময়ও তিনি ইউনিফর্মে ছিলেন। তিনি ১৯৪৫ সাল থেকে ১৯৪৫ সাল পর্যন্ত মস সাইড এবং ১৯৪৬ থেকে ১৯৭৩ সালে তার মৃত্যু পর্যন্ত ম্যানচেস্টার এক্সচেঞ্জের সংসদ সদস্য ছিলেন।   তথ্যসূত্র       বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:ল্যাঙ্কাশায়ারের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:১৯৭৩-এ মৃত্যু বিষয়শ্রেণী:১৯১২-এ জন্ম